b'\n_START_ARTICLE_\nEddie Irvine\n_START_PARAGRAPH_\nEdmund "Eddie" Irvine, Jr. (f\xc3\xb8dt 10. november 1965 i Newtownards, County Down) er en tidligere professionel racerk\xc3\xb8rer fra Nordirland._NEWLINE_Irvine begyndte sin karriere i 1983 og k\xc3\xb8rte fra 1988 i Formel 3, hvorefter han avancerede til Formel 3000 i 1989. Han debuterede i Formel 1 i 1993, hvor han k\xc3\xb8rte for Jordan. Sammen med Michael Schumacher blev han i 1996 hentet til Ferraris hold. Hans mest succesrige s\xc3\xa6son var 1999, hvor han vandt fire l\xc3\xb8b. I 2000 forlod han Ferrari til fordel for Jaguar Racing-teamet. Han sluttede karrieren i 2002.'